Bertin päiväkirjat

Bertin päiväkirjat on Anders Jacobssonin ja Sören Olssonin kirjoittama suuren suosion saanut kirjasarja. Kirjasarjassa fiktiivisessä Öreskogan kaupungissa asuva teini-ikäinen Bert Ljung, perheensä ainoa lapsi, jonka suurin kiinnostuksen kohde on tytöt, joista hän aina haaveilee. Hän on sarjan alussa 11-vuotias ja lopussa 16. Bertin lisäksi yleisiä hahmoja ovat tämän ystävät sekoileva Åke Nordin ja Erik ”Pikku-Erik” Linstett, joka puolestaan on kuvattu avuttomaksi ja jokseenkin lapselliseksi pojaksi, jolle Bert ja Åke tapaavat tehdä kiusaa. Yksi Bertin tyttöystävistä on Nadja Nilsson, joka käy eri koulua kuin Bert. Bertillä on myös huonosti menestynyt bändi, jonka nimi oli alussa Pöpöjä päässä, sittemmin Heman Hunters ja sitten PS. Bertillä on kilpikonna nimeltä Ove. Sarjan alkuaikoina Bert vihasi nimeään ja kutsui itseään Treb Walkeriksi. Treb on Bert väärinpäin ja Walker tulee Bertin ihannoimasta lännenmiehestä. Kirjojen pohjalta on tehty sekä televisiosarja Bert (1994) että kokoillan elokuva Bert – viimeinen viaton (1995). == Keskeisimpiä sivuhenkilöitä== ===Koulukavereita=== * Torleif Andersson, soittaa huilua Bertin bändissä. * Louise Beyer, Bertin ihastus kirjassa Bert ja bikinimimmit. Hän on yksi luokan suosituimmista tytöistä. * Ruut () Bolin, Torleifin tyttöystävä. * Benny Fredriksson, ruotsinsuomalainen ja tyttöjen suosikki niin kuin Björnakin. Benny on hyvä urheilussa. * Klas ”Klimppi” () Svensson, on esiintynyt vain ensimmäisissä kirjoissa. Hän muutti Motalaan. Bertin inhokki- ihminen. Klimpin isällä on amerikanrauta. Klimppi on kiusaaja. Hän on myös melkein sukua Nadjalle. * Nadja Nilsson, Bertin pitkäaikaisin tyttöystävä. Hänellä on kolme kammottavaa (mutta myöhemmin ryhdistäytynyttä) raggariveljeä, Rogge, Ragge ja Reinhold. Bert ja Nadja erosivat mutta alkoivat myöhemmin taas seurustella. * Åke Nordin, Bertin paras ystävä, joka yrittää keksiä sarjan alussa erilaisia keksintöjä. Åken täytettyä viisitoista vuotta hän ryhtyi mopofanaatikoksi. Åken äiti on kuollut, mutta hänen isänsä on ottanut uuden naisystävän, suomalaistaustaisen Hillevin. * Erik ”Pikku-Erik” () Linstett, myöhemmin pelkkä Erik, on Norlannista kotoisin oleva poika joka on erittäin pieni. Pikku-Erik pelkää monia asioita, muun muassa sairauksia. Pikku-Erikin täytettyä viisitoista hän sai lahjaksi kameran ja ryhtyi kamerafanaatikoksi. * Emilia Ridderfjell, Bertin entinen tyttöystävä (Bertin urotyöt). Hän tietää paljon Jumalasta. Emilia alkoi seurustella myöhemmin Åken kanssa (Bertin tunnustukset). * Björn ”Björna” Zetterström, ruotsinsuomalainen poika, luokan vahvin, kun Klimppi muutti pois. Tyttöjen suosikki. Kirjassa Bertin lemmenhuolet Björna sairastui syöpään, mutta hän parani. == Sarjassa ilmestyneet kirjat == ===Suomennokset=== * Bertin päiväkirja, 1992, suomentanut Tuula Pölsä (Berts dagbok, 1987) * Bertin salaiset muistiinpanot, 1993, suomentanut Pirkko Harainen (Berts första betraktelser, 1990) * Bertin uudet aivoitukset, 1993, suomentanut Pirkko Harainen, (Berts vidare betraktelser, 1990) * Bertin hervottomat haaveilut, 1994, suomentanut Pirkko Harainen (Berts ytterligare betraktelser, 1991) * Bertin urotyöt, 1995, suomentanut Pirkko Harainen (Berts bravader, 1991) * Bertin tunnustukset, 1996, suomentanut Pirkko Harainen (Berts bekännelser, 1992) * Bert ja bikinimimmit, 1997, suomentanut Pirkko Harainen (Bert och badbrudarna, 1993) * Bertin lemmenhuolet, 1997, suomentanut Pirkko Harainen (Berts bekymmer, 1994) * Bertin pähkäilyt, 1998, suomentanut Pirkko Harainen (Berts bryderier, 1995) * Bert, villi ja vapaa, 1998, suomentanut Pirkko Harainen (Bert befrielse, 1996) * Bert ja innokkaat ihailijat, 1999, suomentanut Pirkko Harainen (Bert och beundrarinnorna, 1997) * Bert Babyface, 1999, suomentanut Pirkko Harainen (Bert Babyface, 1998) * Bert, maailmanvalloittaja, 2000, suomentanut Jukka Itkonen (Berts bokslut, 1999) * Bert ja kovanaamat, 2000, suomentanut Jukka Itkonen (Bert och brorsorna, 1995) * Bert ja kylmät kundit, 2001, suomentanut Jukka Itkonen (Bert och boysen, 1996) * Bert ja basillit, 2001, suomentanut Jukka Itkonen (Bert och bacillerna, 1997) * Bert ja kylmä sota, 2007, suomentanut Jukka Itkonen (Bert och kalla kriget, 2005) * Bertin epätoivopäiväkirja, 2022, suomentanut Mirka Maukonen (Berts desperata dagbok, 2021) * Bert ja kielletty rakkaus, 2024, suomentanut Nina Mäki-Kihniä (Bert och förbjudna kärleken. 2022) ===Suomentamattomat osat=== * Bert och Heman Hunters (2006) * Bert + Samira = Sant? (2007) * Bert badbojen (2008) * Bert och ryska invasionen (2009) * Bert och datadejten (2010) * Bert och friheten (2011) * Bert får scenskräck (2012) * Bert och frestelsen (2012) * Berts fejsbok (2013) * Bert och skrynkliga tanten (2014) * Bert och familjefejden (2015) * Bert och Tant Börje (2016) ==Lähteet== * De populära Bertböckerna! Luokka:Kirjasarjat Luokka:Ruotsalaiset nuortenkirjat